Rolandas Urbonas

Rolandas Urbonas (g. 1972 m. rugpjūčio 11 d. Šilutėje) – neįgaliųjų lengvaatletis, paralimpietis, penkerių paralimpinių žaidynių dalyvis, prizininkas. Dalyvavo aklųjų ir silpnaregių disko metimo ir rutulio stūmimo rungtyse. 

Nuo penkerių metų lankė specializuotą aklųjų darželį Vilniuje. Tėvų prašymu buvo perkeltas į Kauną, kur nuo parengiamosios klasės mokėsi aklųjų internatinėje mokykloje. Sulaukęs 18 metų, atrado lengvąją atletiką, pradėjo nuo bėgimo. Pirmasis treneris buvo Jonas Burakovas, vėliau aštuoneri treniruočių metai praleisti su treneriu, rutulio stūmiku Sauliumi Kleiza.Sportas stipriems ir valingiems musuzodis.lt, 2009/08 Treniravosi Kauno sporto klube „Sveikata“.<ref>Europos medaliai ir pasaulio rekordas musuzodis.lt' 2003/08'</ref>

 Sporto pasiekimai 

 Europos aklųjų ir silpnaregių čempionatai: 
 1995 m. 1 vieta (rutulys), 
 1997 m. sidabro (rutulys),
 1999 m. aukso (rutulys) ir sidabro (diskas)
 2009 m. sidabras (diskas) ir bronza (rutulys)
 Pasaulio aklųjų ir silpnaregių čempionatas: 
 1998 m. auksas (rutulys)
 Europos neįgaliųjų lengvosios atletikos čempionatai:
 2001 m. du sidabro, (rutulys ir diskas)
 2003 m. du aukso (rutulys ir diskas) 
 2005 m. auksas (diskas) ir bronza (rutulys)
 Pasaulio neįgaliųjų lengvosios atletikos čempionatai:
 2002 m. sidabras (rutulys), bronza (diskas) 
 2006 m. dvi bronzos (rutulys, diskas) 

R. Urbonas dalyvavo penkiose paralimpinėse vasaros žaidynėse. Nuo 1996 iki 2012 m. jis nepraleido nei vienų žaidynių. Trejose iš jų pelnė medalius:
 1996 m. Atlantoje: bronza (rutulys 14,02) 
 2000 m. Sidnėjuje: sidabras (diskas 45,86) 
 2004 m. Atėnuose: bronza (diskas 43,32) 

 Įvertinimas 

 1996 m. Gedimino ordino Riterio kryžius
 2001 m. Komandoro kryžius 
 2004 m. Ordino „Už nuopelnus Lietuvai“ Karininko kryžius

 Šaltiniai 

 Nuorodos 

 Rolandas Urbonas paralympic.com Rolandas Urbonas worldathletics.org'' 

Kategorija:Silpnaregiai ir neregiai
Kategorija:Lietuvos paralimpiečiai
Kategorija:Lietuvos disko metikai
Kategorija:Lietuvos rutulio stūmikai
Kategorija:Lietuvos neįgaliųjų lengvaatlečiai